התאבדותה של רנטה קמבולינה

רנטה קמבולינה (הייתה ידועה בכינוי רינה פלנקובה) תלמידה בת 16 מרוסיה, שמה קץ לחייה ב-23 בנובמבר 2015 בעיר אוסוריסק. יום לפני מותה היא פרסמה ברשת החברתית VK תמונה שבה נראתה סמוך לפסי רכבת, לצד הכיתוב "ня.пока", כלומר "להתראות". המקרה עורר הדים נרחבים ברשת, ונקשר למשחק האתגרים "הלוויתן הכחול".

 רנטה קמבולינה 
רנטה איגורבנה קמבולינה (ברוסית: Рената Игоревna Камболина) נולדה ב־18 בדצמבר 1998 בעיר אוסוריסק שבדרום-מזרח רוסיה. בשנת 2015, לאחר שסיימה את לימודיה בבית הספר "מספר 28" וקיבלה תעודת השכלה כללית בסיסית, החלה ללמוד ב"מכללה הטכנית של המזרח הרחוק" באוסורייסק, בהתמחות ברשתות מחשבים.

במהלך לימודיה בבית הספר ובמכללה, קמבולינה למדה גם ב"בית הספר למוזיקת רוק" באוסורייסק. שם, יחד עם חבריה, קראו ללהקתם "Needless", בהשראת סדרת מאנגה באותו שם. קמבולינה עצמה התמחתה בלנגן בכלי הקשה.

 מותה של רנטה והסערה ברשת 
ב-23 בנובמבר 2015, קמבולינה הגיעה לפסי הרכבת בשעה 10:30 בבוקר. היא השכיבה את צווארה על הפסים כאשר רכבת הגיעה, ראשה נערף. יום לפני מותה היא פרסמה ברשת החברתית VK תמונה שבה נראתה סמוך לפסי רכבת, לצד הכיתוב "ня.пока", כלומר "להתראות". עם זאת, הפוסט לא זכה לתשומת לב רבה עד אחרי מותה של רנטה. ברשת, גולשים אנונימיים פרסמו קישורים לעמודים של רנטה ושל בני משפחתה. רנטה הפכה עבור חלק מהקהילות ב-VK ל"אייקון" סביב התאבדות. בני נוער מכל רחבי רוסיה החלו לשלוח הודעות לחבריה, ולהציע כסף תמורת תמונות שלה או מידע נוסף. גם תושבים מקומיים הגיעו לקברה ותיעדו משם סרטונים.

 חקירת מותה של רנטה 
ועדת החקירה הרוסית פתחה בחקירה פלילית בנוגע למותה של רנטה. אמה של רנטה הואשמה בגין "דחיפתה" של ביתה להתאבדות.

ב-21 במאי 2016 הועבר התיק מוולדיווסטוק לעיר הבירה מוסקבה להמשך החקירה. לדברי החוקר, ייתכן שבשל הסערה הציבורית ביקשה עיירית מוסקבה לקבל את התיק לצורך בדיקה. בסוף 2016 סגרה הוועדה את החקירה וקבעה כי רנטה התאבדה "מרצונה". לטענת אמה של רנטה, נסגרה גם החקירה בעניין הדלפת תמונות מזירת האירוע לאינטרנט, ולא אותרו חשודים.

על פי עדויותיהם של מכריה של רנטה, אחת הסיבות להתאבדות יכלה להיות קשיים במערכת היחסים שלה עם בחור צעיר איתו יצאה.

אמה של רנטה הגישה לבית המשפט תביעה נגד המכללה שבה למדה בתה, בטענה כי "המכללה לא מילאה את חובותיה כראוי." לטענתה, המכללה לא עדכנה את ההורים בנוגע להיעדרויות ואי-הגעה של תלמידים לשיעורים, וכי על הצוות החינוכי היה לאתר נטיות אובדניות ולדווח עליהן להורים.

המכללה לא הסכימה במלואה עם התביעה, וטענה כי רנטה הייתה שקטה ורגועה רוב הזמן, ולא נצפו אצלה סימנים לנטיות אובדניות. עוד נטען כי היו לה עימותים עם אמה, כי היא יצאה עם בחור בשם אלכסיי וגם עמו הייתה בקשר רצוף סכסוכים, וכי היא לא שוחחה עם אמה או שיתפה זרים במצב במשפחה. לטענת המכללה, תלמידים משתתפים בפעילויות שונות במסגרת הלימודים, אולם רנטה לא הביעה רצון להשתתף בתחרויות שונות.

האֵם טענה גם כי עובדי הרכבת, ובפרט מפקח המסילה, אחראים למותה של רנטה משום שלדבריה "לא ניסו להציל אותה". בית המשפט דחה את הטענה.

 אתגר הלוויתן הכחול 

"אתגר הלווייתן הכחול", היא תופעת רשת חברתית שהופיעה בשנת 2016 במספר מדינות, ונודעה בעיקר ברוסיה. על פי דיווחים, המשחק מורכב מסדרה של משימות הקשורות לפגיעה עצמית שהוקצו לשחקנים על ידי המנהלים של קבוצות ברשתות חברתיות (במיוחד ברשת הרוסית VK) בתקופת זמן של 50 ימים, כאשר האתגר האחרון מחייב את השחקן לבצע התאבדות.

 מקרים דומים 
 בספטמבר 2016, נערה בת 15 התאבדה בכפר במחוז וורונז'. לפני מותה נפרדה מחבריה באותו ציטוט בו השתמשה קמבולינה בפסוט האחרון שלה: "ня.пока" ("להתראות").
 ב-2017 התאבדה נערה בת 16 במדינת ג'ורג'יה שבארצות הברית. אחיה הגדול, שחיפש בין חפציה רמזים ללמה היא התאבדה, מצא ביומנה של אחותו ציור של נערה ומתחתיה נכתב ברוסית השם "רנטה קמבולינה".
 ב-12 במאי 2019, התאבד צעיר במולדובה. לאחר מכן התגלה כי יומיים קודם לכן, ב-10 במאי, רכש כרטיס אוטובוס מעיר הבירה קישינב, ולמחרת שלח לאחותו תמונה ממיקומו ופרסם ברשת כמה הודעות פרידה, שאחת מהן כללה את הציטוט של רנטה, "ня.пока" ("להתראות").
 ב-17 באוקטובר 2019, סטודנט בן 18 ממוסקבה שידר את התאבדותו בשידור חי בעמוד ה-VK שלו; לפי דיווחים, לפני מותו הוא קרא "ня.пока" ("להתראות").
 ב-14 באפריל 2025 התאבד צעיר בן 19 בעיר לסנוי. לפני מותו פרסם פוסט פרידה שבו הזכיר את הביטוי "ня.пока" ("להתראות").

 ראו גם 
 לווייתן כחול (משחק)

 הערות שוליים 

קטגוריה:רוסיה
קטגוריה:נפטרים ב-2015